มื้อดึกวันนี้มาฝากท้องที่ร้านข้าวต้มรถแดง ร้านนี้ชื่อเสียงโด่งดังมากในหมู่นักท่องเที่ยวชาวต่างชาติ (มาเลเซีย) คนมาจากต่างจังหวัดก็จะเลือกร้านนี้เป็นหนึ่งในร้านที่ต้องมากินยามมาเที่ยวหาดใหญ่แน่นอน ฟันธง !! ร้านอยู่หน้าตลาดกิมหยงพอดีเลย มาถึงร้านสี่ทุ่มคือแบบบบ คนเยอะมากก โชคดีเค้าเพิ่งเคลียร์โต๊ะนึงเสร็จเรารีบนั่งทันที ^o^ วันนี้สั่งข้าวต้ม 2 ถ้วย รอประมาณ 15 นาทีอาหารก็มาเสริฟถึงโต๊ะ รสชาติอร่อยเหมือนเดิม เนื้อซี่โครงนุ่มมากๆหมูหวานก็อร่อย กินเสร็จซดน้ำซุปต่ออิ่มแปล้ๆ ,, ระหว่างที่กินก็จะมีคนมารอต่อคิวเยอะมาก ด้วยความที่ร้านนี้โต๊ะนั่งมีน้อยเลยต้องรอกันนานหน่อย คนที่อยากนั่งกินที่ร้านก็ต้องฝึกพลังขากันหน่อยค่ะ ยืนรอคิวยาวๆไป ทางเลือกดีสุดคือมาสั่งออเดอร์ไว้แล้วไปเดินเที่ยวแถวนั้นสักแปปแล้วค่อยเวียนกลับมาเอาไปกินที่บ้าน ถ้ามาเที่ยวก็ซื้อไปกินที่โรงแรมนะคะ อร่อยเหมือนกัน